section_heading: Izdavaštvo
paragraph_text: Izdavačkih kuća ima 26 u isto toliko zemalja, a ukupno objavljuju preko 300 naslova godišnje. Prva knjiga tiskana je godine 1959. Bili su to "Meditazioni" Chiare Lubich. Godine 1968. svjetlo dana ugledalo je i hrvatsko izdanje meditacija pod naslovom "Živjeti život", a nedavno je izišlo i novo izdanje obogaćeno fotografijama pod naslovom "Vez svjetla". Na hrvatskom jeziku do sada su objavljene pretežno knjige duhovnog sadržaja i životna iskustva. Poseban odjek imala je knjiga "Avantura jedinstva" koja preko interviewa s Chiarom Lubich iscrpno govori o Pokretu fokolara.